Broj: 711-I-859-P-510-22/23-02-19

Zagreb, 25. travnja 2023.

**TOMISLAV ŠEPAROVIĆ**

**član Uprave trgovačkog društva Blatska razvojna agencija BLARA d.o.o. do 01 rujna 2022.g.**

**Predmet: TOMISLAV ŠEPAROVIĆ, član Uprave trgovačkog društva Blatska razvojna agencija BLARA d.o.o. do 01. rujna 2022. g.**

* *Obavijest, dostavlja se*

Sukladno odredbi članka 32. stavka 1. podstavka 1. i članka 41. stavka 1. Zakona o sprječavanju sukoba interesa („Narodne novine“, broj 143/21. u daljnjem tekstu: ZSSI), obavještavamo Vas da je Povjerenstvo za odlučivanje o sukobu interesa (u daljnjem tekstu: Povjerenstvo) dana 25. travnja 2023. odlučilo da u vašem predmetu **ne postoje pretpostavke za pokretanje postupka** vezano za moguću povredu odredbi ZSSI-a.

Naime, odredbom članka 10. stavka 2. ZSSI-a, propisano je da su obveznici dužni podnijeti imovinsku karticu u roku od 30 dana od dana stupanja na dužnost te u roku od 30 dana po prestanku obnašanja dužnosti.

Iznimno, prijelaznim i završnim odredama ZSSI-a i to člankom 59. stavkom 2. ZSSI-a propisano je da su osobe iz članka 3. ZSSI-a koje su po prvi puta postali obveznici ZSSI-a dužne podnijeti imovinsku karticu u roku 30 dana od dana donošenja pravilnika iz članka 11. stavka 10. ZSSI-a, a koji je stupio na snagu dana 20. siječnja 2022.g.

Povjerenstvo je uvidom sudski registar Trgovačkog suda u Dubrovniku utvrdilo da ste dužnost člana Uprave trgovačkog društva Blatska razvojna agencija Blara d.o.o. počeli obnašati 2018.g.

Povjerenstvo ističe kako je za obnašatelje funkcije predsjednika ili člana uprave trgovačkih društava u kojima jedinica lokalne i područne (regionalne) samouprave ima većinski udio po prvi puta propisan status obveznika ZSSI-a donošenjem navedenog Zakona te stoga Povjerenstvo u njihovom slučaju smatra da su navedene osobe stupile na dužnost u smislu ZSSI-a tek s danom stupanja na snagu ZSSI-a odnosno s danom 25. prosinca 2021.g. S obzirom na navedeno, a sukladno članku 3. stavku 1. točki 40. ZSSI-a, Povjerenstvo ističe da ste temeljem navedene zakonske odredbe dužni podnijeti imovinsku karticu.

Nadalje, uvidom u Registar imovinskih kartica utvrđeno je da niste u roku 30 dana od dana donošenja pravilnika podnijeli imovinsku karticu povodom stupanja na dužnost.

Povjerenstvo Vam je stoga Zaključkom broj: 711-I-1394-IK-2224/22-01-10 od 02. srpnja 2022.g. naložilo da u roku od 15 dana od dana primitka toga zaključka ispunite obvezu podnošenja pravilno i potpuno ispunjenog važećeg obrasca imovinske kartice obveznika povodom stupanja na dužnost 25. prosinca 2021.g. sa stanjem imovine na dan 19. veljače 2022.g. a kako je obrazloženo u Zaključku. Točkom II. izreke navedenoga Zaključka upozoreni ste da će Povjerenstvo ako ne ispunite obvezu podnošenja pravilno i potpuno ispunjenog obrasca imovinske kartice u roku 15 dana od dana primitka zaključka, protiv Vas pokrenuti postupak zbog povrede odredbi o imovinskoj kartici.

Uvidom u dostavnicu dostavljenu od strane Hrvatske pošte d.d. utvrđeno je da ste navedeni zaključak zaprimili 03. kolovoza 2022.g. te je rok od 15 dana za ispunjenje obveze protekao s danom 18. kolovoza 2022.g.

Uvidom u sustavu imovinskih kartica Povjerenstva utvrdili smo da ni po proteku navedenog roka niste podnijeli imovinsku karticu povodom stupanja na dužnost člana Uprave- trgovačkog društva Blatska razvojna agencija Blara d.o.o.

Povjerenstvo je utvrdilo da ste dana 01. rujna 2022.g. prestali obnašati dužnost člana Uprave trgovačkog društva Blatska razvojna agencija Blara d.o.o. zbog odlaska u mirovinu.

Člankom 41. stavkom 1. ZSSI-a propisano je da Povjerenstvo može pokrenuti postupak po službenoj dužnosti te povodom vjerodostojne i osnovane prijave o mogućoj povredi toga Zakona.

Sukladno članku 42. stavku 1. ZSSI-a, kada Povjerenstvo utvrdi da su ispunjene pretpostavke za pokretanje postupka iz članka 41. stavka 1. toga Zakona, dužno je obavijestiti obveznika o postojanju pretpostavki za pokretanje postupka, kao i o činjeničnim utvrđenjima te zatražiti njegovo očitovanje, te je sukladno članku 42. stavku 2. ZSSI-a Povjerenstvo dužno obavijest dostaviti obvezniku u roku od 15 dana od dostave obavijesti o ispunjenju pretpostavke.

Povjerenstvo je u više slučajeva osobama koje su obavljale funkcije u trenutku stupanja ZSSI-a na snagu, a kojima je naknadno prestao mandat na istoj funkciji, na njihov zahtjev dalo mišljenje da nisu dužni podnijeti imovinsku karticu smatrajući da su prestankom obnašanja dužnosti, na temelju podnesene ostavke ili na drugi način, u primjerenom roku nakon njegova stupanja na snagu u smislu članka 8. stavka 1. ZSSI-a razriješili okolnost temeljem koje bi bili smatrani obveznicima ZSSI-a.

Pritom je Povjerenstvo uzelo u obzir da ove osobe u trenutku prihvaćanja imenovanja na predmetne dužnosti nisu obvezivale obveze i ograničenja propisane odredbama prethodnog Zakona o sprječavanju sukoba interesa („Narodne novine“, broj 26/11., 12/12., 126/12., 48/13., 57/15. i 98/19., u daljnjem tekstu: ZSSI/11), niti su tada mogle znati i očekivati da će postati obveznicima ZSSI-a.

Imajući u vidu potrebu da se prema svim osobama u istovjetnim situacijama ZSSI-a treba primijeniti na isti način, neovisno što nisu osobno ukazali Povjerenstvu na činjenicu prestanka njihova mandata i što nisu zatražili mišljenje o svom statusu, Povjerenstvo je izvršilo provjeru kroz Registar obveznika i utvrdilo kojim je osobama, zatečenima na funkciji 25. prosinca 2021., a prema podacima koji su bili dostavljeni, u međuvremenu prestao mandat zaključno sa 30. rujna 2022. te je zauzelo stav da se na ove osobe neće primjenjivati odredbe ZSSI-a.

Stoga, a budući da ste prestali obavljati funkciju člana Uprave trgovačkog društva Blatska razvojna agencija Blara d.o.o. prije 30. rujna 2022. g., Povjerenstvo Vas obaviještava kako protiv Vas nije utvrdilo pretpostavke za vođenje postupka pred Povjerenstvom.

PREDSJEDNICA POVJERENSTVA

Aleksandra Jozić-Ileković, dipl. iur.

Dostaviti:

1. Obveznik Tomislav Šeparović, osobnom dostavom
2. Objava na internetskoj stranici Povjerenstva nakon dostave obvezniku
3. Pismohrana